Návrh VZN na úradnej tabuli obce Hrachovište vyvesený dňa: 6.9.2016

Návrh VZN na úradnej tabuli obce Hrachovište zvesený dňa: 21.9.2016

VZN na úradnej tabuli obce Hrachovište vyvesené dňa: 28.9.2016

VZN na úradnej tabuli obce Hrachovište zvesené dňa:

Účinné:

**Všeobecne záväzné nariadenie obce Hrachovište č.2/2016**

**o organizovaní spoločného stravovania starobných dôchodcov**

**v obci Hrachovište**

**Článok I**

1. Stravovanie starobných dôchodcov je služba, ktorú obec Hrachovište poskytuje v rámci svojho sociálneho programu občanom obce, ktorí sú poberateľmi starobného dôchodku a pre svoj nepriaznivý zdravotný stav sú odkázaní na spoločné stravovanie.
2. Záujemca o stravovanie, ktorý spĺňa podmienky, stanovené týmto všeobecne záväzným nariadením, musí o poskytnutie tejto služby požiadať písomne alebo ústne obec Hrachovište, ktorá ho následne vyzve na predloženie aktuálneho dôchodkového výmeru.
3. Poskytovanie stravovania nie je právne nárokovateľnou službou

**Článok II**

1. Predmetom služby je poskytovanie hlavného jedla – obeda – stravníkovi podľa aktuálneho jedálneho lístka
2. Cena obeda je fakturovaná podľa platného cenníka aktuálneho dodávateľa stravy.
3. Príspevok obce Hrachovište na cenu obeda pre starobných dôchodcov :

* ak je dôchodok nižší, alebo sa rovná 400 €, príspevok obce je 1 € na každý obed
* ak je dôchodok vyšší ako 400 €, stravník nemá nárok na príspevok od obce a platí si plnú cenu za obed.
* posudzovanie príjmu pri manželskej dvojici prebieha nasledovne:

-v prípade že manželia odoberajú spolu 1 obed posudzuje sa ich spoločný príjem

- v prípade, že manželia odoberajú 2 obedy posudzuje sa ich príjem individuálne

Na základe predloženia aktuálneho dôchodkového výmeru stravníka obec Hrachovište vydáva ROZHODNUTIE o poskytnutí príspevku na stravovanie

Stravník platí obedy vždy po odobratí obedov za celý kalendárny mesiac a to najneskôr do 15 dňa nasledujúceho mesiaca do pokladnice obce alebo na jej bankový účet.

JUDr. Ivan Kolník

starosta